นายอาคม เติมพิทยาไพสิฐ รัฐมนตรีว่าการกระทรวงคมนาคม กล่าวรายงานเพิ่มเติมถึงแนวทางการสนับสนุนผลิตภัณฑ์ฯ ว่า ตามนโยบายของรัฐบาลต้องการให้ผู้ประกอบการโอท๊อปมีช่องทางในการจำหน่ายสินค้า OTOP มากขึ้น ทั้งนี้ บริษัทการบินไทย จึงเป็นช่องทางที่พร้อมต่อการขยายการจำหน่ายสินค้า OTOP โดยบริษัทการบินไทยได้มีเที่ยวบินทั้งภายในและต่างประเทศ กว่า 80,000 เที่ยวบิน ซึ่งจะเป็นช่องทางขยายโอกาสในการจำหน่ายสินค้า OTOP ไปสู้นานาชาติได้ พร้อมทั้ง จะมีการจัดวางแคตตาล็อก OTOP ทุก ๆ 4 เดือน ไว้บริการนักท่องเที่ยวชาวต่างชาติ ในทุกสำนักงานของตัวแทนการบินไทย และทั่วทุกภูมิภาคของโลก